મુંબઈ, તા.23 : રિયાલિટી ક્ષેત્રના વિકાસ માટે સેસ્ડ અને અનસેસ્ડ બિલ્ડિંગો માટે વધુ અને એકસમાન ફ્લોર સ્પેસ ઇન્ડેક્ષ (એફએસઆઇ) આપવાની માગણી અને અપીલ રાજ્યના બીલ્ડરો અને ડેવલપરોએ કરી છે. તળ મુંબઈમાં વર્ષ 1969 અગાઉ બનેલી જૂની ઇમારતો સેસ્ડ બિલ્ડિંગની શ્રેણીમાં આવે છે. બીલ્ડર લોબીનું કહેવું છે કે સેસ્ડ કે અનસેસ્ડ કોઇ પણ પ્રકારની બિલ્ડિંગના રિડેવલપમેન્ટ માટે હાલમાં છે તેનાથી વધુ પ્રોત્સાહક અને એક સમાન એફએસઆઇ આપવાથી પરા વિસ્તાર અને તળ મુંબઈમાં એસસમાન દરે વિકાસ હરણફાળ ભરશે.